Uitspraak later vandag oor Roets se vlag-twiet | Maroela Media
Die Nelson Mandela-stigting het 'n klag teen hom aanhangig gemaak, nadat Roets vroeër 'n foto van die ou landsvlag op sosiale media geplaas het, kort nadat die gelykheidshof beslis het die vertoon daarvan – in sekere kontekste – kom neer op haatspraak.
Die NMS het die hof versoek om Roets tronkstraf op te lê.
"Die NMS voer aan dat hulle dié saak dryf om versoening te bevorder. Tog eis hulle nou dat 'n burgerregteaktivis in die tronk gestop moet word oor 'n twiet," het Roets gesê. "Dié gedrag is nader aan fascisme as aan versoening. Daar is baie krisisse en pyn in hierdie land. Die NMS kies egter om dit te ignoreer en hom eerder op die onderdrukking van burgerlike vryhede toe te spits – boonop kwansuis in die naam van Nelson Mandela."
Roets se verweer is dat hy bloot 'n akademiese vraag as doktorale student gestel het. Die stigting glo egter dat die plasing onder die voorwendsel van akademiese debat gemaak is.
Die klag is teen Roets én AfriForum aanhangig gemaak.
Wat reken julle gaan die hof se…?
Ek skat hy gaan ten minste beboet word.
Die NMS is net so 'n klug soos die HRC. Laasgenoemde moet hul naam verander van Human Rights Commision na African Rights Commision a.g.v. hulle bubbele standaarde want hulle vind omtrent elke blanke skuldig en spring vinnig op hul agterpote om sogenaamde rassisme te straf. As dit by Julius, Andile en ANC kom is hulle tjoepstil. Dit laat die vraag, is hulle nog relevant in Suid Afrika of net nog 'n stomp ANC tool?